text: thumb биологиялық әралуандылық (биологическое разнообразие) түрлердің белгілі бір аумақта, экожүйеде немесе тіпті планета бетіндегі әралуандылығы (әртүрлілігі). қазіргі кезде әлемде 2,5 млн-дай түр белгілі, оның 74%-ы тропиктік белдеуде, 24%-ы қоңыржай аймақта болса, тек 2%-ы полярлық белдеуде тараған. дегенмен, ғалымдардың болжауынша, бұл деректер әлі толық емес. себебі майда жәндіктер түрлері әлі толық анықталмаған. түрлердің ішіндегі ең көп тарағаны жәндіктер, олардың түрлері млн-нан астам. дегенмен соңғы жылдардағы әлемдік үдеудің нөтижесінде адам қоғамының табиғатқа зиянды әсерлерінің көбеюінен түрлер саны жыл сайын азаюда. қазір дүние жүзінде жыл сайын 1-ден 10-ға дейінгі жануарлар түрі жойылады екен. ескеретін жағдай, өсімдіктің бір түрінің жойылуы майда жәндіктердің бірнеше түрлерінің жойылуына апарып соғады. бұл жағдай әлемдегі биологиялық тепе-теңдікті бұзып, көптеген экологиялық келеңсіздікке әкелуі мүмкін. осыған орай бүкіл әлем қауымдастығы алаңдауда. 1992 жылы рио-де-жанейро қаласында бұұ-ның "қоршаған орта және даму" биологиялық әралуандылық туралы әлемдік конвенция қабылданды.